O învățătoare s-a filmat în momentul în care teroriza mai mulți copii. Dascălul țipă la micuții de la clasa pregătitoare pentru că nu cântau cu tragerea de inimă cu care se aștepta învățătoarea.

Femeia a distribuit înregistrarea în care țipa la copii, cel mai probabil din greșeală, în grupul de WhatsApp al părinților.

„Nu suntem surprinși plăcut de un astfel de comportament, am intrat în posesia filmulețului din partea presei, direct a discutat cu învățătoarea, a recunoscut că a avut un tip de comportament total nepotrivit.

Se pare că filmulețul a fost încărcat din greșeală de învățătoare pe WhatsApp, este un tip de comportament care trebuie pedepsit.

Unitatea de învățământ are obligația să facă o cercetare disciplinară, la unitatea de învățământ. Învățătoarea nu are depusă nicio sesizare de-a lungul anilor, tragem un semnal de alarmă, îi rugăm pe părinți atâta vreme cât cunosc astfel de situații să se adreseze unității școlare”, declară Marina Manea, purtător de cuvânt al ISMB.

Femeia predă la Școala 27, din sectorul 2, din Capitală.

În înregistrare se poate observa cum femeia devine isterică, fiind nemulțumită de modul în care cântă copiii.